ב-2017 הורשע בבית משפט השלום בפתח תקווה בקשירת קשר לביצוע פשע ובפציעה בנסיבות מחמירות, ונגזרו עליו מאסר על תנאי ועבודות שירות במסגרת עסקת טיעון. ב-2018 ערער על הרשעתו לבית המשפט המחוזי מרכז ולבית המשפט העליון, אך נדחה בשני המקרים.
פלהיימר בעל תואר ראשון במשפטים מהקריה האקדמית אונו, והחל משנת 2021 הוא לומד בה לתואר שני במנהל עסקים.
מתגורר בפתח תקווה.
פעילות ציבורית.
בשנים 2017–2019 היה מנכ"ל אגודת הסטודנטים ב.
לקראת הבחירות לראשות עיריית פתח תקווה בשנת 2018 הקים את סיעת הצעירים "תכלס".
בשנים 2019–2021 היה יו"ר אגודת הסטודנטים בקריה האקדמית אונו.
בנובמבר 2021 נבחר כיו"ר התאחדות הסטודנטים והסטודנטיות בישראל. מינויו אושר אף על פי שנמצא אשם בבית המשפט בקטטה, כשהיה בן 18, וביצע עבודות שירות בעקבות כך.
פלהיימר מכהן במספר תפקידים ציבוריים נוספים:
כיו"ר התאחדות הסטודנטים והסטודנטיות הארצית, פעל במהלך מגפת הקורונה בישראל לאפשר לסטודנטים להיבחן בבחינות מקוונות, ומנגד, גם להחזר כספי בגין העברת הלימודים למתכונת המקוונת.
בשנת 2022 הוביל את מכירת 16% ממניות חברת "איסתא ליינס" שבבעלות ההתאחדות, תמורת 200 מיליון ש"ח, מחיר הנמוך בכ-16% ממחיר השוק. באוגוסט 2022 פרש מתפקידו כדירקטור בחברה, תפקיד לו מונה בתחילת 2022.
באד האוזר
באד האוזר (באנגלית: Lemuel Clarence "Bud" Houser; 25 בספטמבר 1901 - 1 באוקטובר 1994) היה אתלט אמריקאי, אלוף אולימפי בהדיפת כדור ברזל (פריז 1924) ובזריקת דיסקוס (פריז 1924 ואמסטרדם 1928) ושיאן עולם בזריקת דיסקוס (1929-1926).
ביוגרפיה.
באד האוזר נולד ב-1901 בעיירה ויניגן שבמיסורי (ארצות הברית). ב-1912 נפטרו שני הוריו והאוזר עבר לקליפורניה תחת חסותם של אחותו מרתה ובעלה וולטר קונקלין. בנעוריו למד בתיכון אוקסנרד ובתקופה זו החל להתחרות במקצועות של הדיפת כדור ברזל וזריקת דיסקוס במסגרת "אליפות קליפורניה באתלטיקה לבתי ספר תיכוניים" שאורגנה על ידי "פדרציית בתי הספר של קליפורניה" . בתחרויות אלו שנערכו בין 1920 ו-1922 ניצח האוזר 6 פעמים תוך שקבע שיאים לאומיים והפך בכך לספורטאי המעוטר ביותר בתחרויות אלו. בתקופת התיכון פיתח האוזר טכניקת זריקה שהועתקה על ידי אתלטים רבים.
עם סיום התיכון החל האוזר ללמוד רפואת שיניים באוניברסיטת דרום קליפורניה. לאחר סיום לימודיו עבר להוליווד שם פתח מרפאת שיניים שהייתה פופולרית בין ידועני לוס אנג'לס. בהמשך עבר לגור בעיר פאלם דזרט שבקליפורניה.
האוזר נישא לדאוון אוולין סמית' (Dawn Evelyn Smith) שלמדה אף היא באוניברסיטת דרום קליפורניה והייתה בתו של רופא שיניים. לדברי האוזר סייע לו האב בתקופת לימודיו. לזוג נולדו שני ילדים. האוזר נפטר ב-1994.
קריירה ספורטיבית.
באליפות ארצות הברית באתלטיקה , שנערכה בפסדינה שבקליפורניה, זכה במדליית זהב בהדיפת כדור ברזל בתוצאה של 14.32 מטר.
אלוף אולימפי.
באולימפיאדת פריז זכה האוזר ב-2 מדליות זהב:
באליפות ארצות הברית באתלטיקה , שנערכב בסן פרנסיסקו שבקליפורניה, זכה ב-2 מדליות זהב:
באליפות ארצות הברית באתלטיקה , שנערכה בפילדלפיה שבפנסילבניה, זכה במדליית זהב בזריקת דיסקוס בתוצאה של 46.80 מטר.
שיאן עולם.
בתחרות שנערכה בין אוניברסיטת דרום קליפורניה ואוניברסיטת סטנפורד, בפאלו אלטו שבקליפורניה, קבע האוזר שיא עולם בזריקת דיסקוס (48.20 מטר) כשהוא משפר את שיאו של גלן הארטרנפט מארצות הברית (47.89 מטר) שנקבע ב-1925 בתחרות בסן פרנסיסקו. שיא עולם זה נשבר ב-1929 על ידי אריק קרנץ מארצות הברית (49.90 מטר) בתחרות שנערכה בפאלו אלטו שבקליפורניה.
באליפות ארצות הברית באתלטיקה (שהייתה גם תחרות מבחנים לאולימפיאדה), שנערכב בפילדלפיה שבפנסילבניה ובקיימברידג' שבמסצ'וסטס, זכה במדליית זהב בזריקת דיסקוס בתוצאה של 46.79 מטר לפני פרד ויקר (Fred Wiecker) (45.81 מטר) וג'יימס קורסון (45.08 מטר).
אלוף אולימפי.
באולימפיאדת אמסטרדם זכה האוזר במדליית זהב בזריקת דיסקוס בשיא אולימפי של 47.32 מטר לפני אנטרו קיוי מפינלנד (47.23 מטר) וג'יימס קורסון מארצות הברית (47.10 מטר).
חטיבת בדר (מיליציה)
חטיבת בדר (בערבית: منظمة بدر) היא מיליציה עיראקית שבראשה עומד האדי אל-עאמרי, מנהיג ארגון בדר. חטיבת בדר היא המיליציה הגדולה ביותר מבין המיליציות החברות באל-חשד א-שעבי. לפי הערכות הארגון, חברים בו בין 10,000 ל-50,000 איש.
היסטוריה.
הקמה וגלות.
חטיבת בדר הוקמה באיראן בשנת 1982 בתור הזרוע הצבאית של המועצה העליונה למהפכה האסלאמית בעיראק, ובמהלך עשרים השנים הבאות התבססה באיראן ועמדו בראשה קצינים איראנים. איראן גם חימשה וניהלה אותה. הארגון כלל כמה אלפי גולים עיראקים, פליטים ועריקים שלחמו לצד חיילים איראנים במלחמת איראן–עיראק נגד משטרו של סדאם חוסיין הסוני.
אנשיה חזרו לעיראק לזמן קצר ב-1991 במהלך המרידות באותה שנה, תוך התמקדות בערים הקדושות לשיעים נג'ף וכרבלא. הם נסוגו בחזרה לאיראן לאחר שהמרידות כשלו.
בשנת 1995 שלחה איראן 5,000 לוחמי חברי חטיבת בדר לכורדיסטן העיראקית, שהייתה בעיצומה של מלחמת אזרחים .
הפלישה לעיראק.
לאחר הפלישה האמריקאית לעיראק, שינתה הקבוצה את שמה מחטיבה בדר לארגון בדר, בתגובה לניסיון פירוק מרצון של מיליציות עיראקיות מנשקן על ידי השלטונות האמריקאיים. עם זאת, הרוב סבורים כי הארגון עדיין פעיל כמיליציה בתוך כוחות הביטחון, והוא הואשם בניהול כלא סודי והרג עדתי במהלך מלחמת האזרחים בעיראק .
בגלל התנגדותם לסדאם חוסיין, חטיבת בדר נתפסה כנכס אמריקאי במאבק נגד הפרטיזנים הבעת'יסטים. לאחר נפילת בגדד, על פי הדיווחים, כוחות חטיבת בדר הצטרפו במספרים משמעותיים לצבא, למשטרה ולמשרד הפנים ששוחזרו לאחרונה. משרד הפנים עבר לשליטת המועצה העליונה למהפכה האסלאמית בעיראק, וחברי בדר רבים הפכו לחלק מחטיבת הזאב, המנוהלת על ידי משרד הפנים. שר האוצר העיראקי, באקר ג'בר א-זביידי, היה מנהיג לשעבר של מיליציה של חטיבת בדר.
ב-2006 אמר ראש זכויות האדם של האו"ם בעיראק, ג'ון פייס, כי מאות עיראקים מעונים למוות או מוצאים להורג על ידי משרד הפנים שבשליטתה של המועצה העליונה למהפכה האסלאמית בעיראק :
מר פייס אמר שמשרד הפנים 'פועל כגורם נוכל בתוך הממשלה'. הוא נשלט על ידי המפלגה השיעית הראשית, המועצה העליונה למהפכה האסלאמית בעיראק (SCIRI); שר הפנים, באקר ג'בר א-זביידי, הוא מנהיג לשעבר של מיליציית חטיבת בדר של SCIRI, שהייתה אחת הקבוצות העיקריות שהואשמו בביצוע רציחות עדתיות. אחר היה צבא המהדי של איש הדת הצעיר מוקתדא א-סאדר, שכיום הוא חלק מהקואליציה השיעית המבקשת לעשות זאת. להקים ממשלה לאחר ניצחון בבחירות של אמצע דצמבר. רבים מ-110,000 השוטרים ואנשי הקומנדו המשטרתיים שבשליטת המשרד חשודים שהם חברים לשעבר בחטיבת בדר. לא רק יחידות נגד המרד כמו חטיבת הזאב, העקרבים והנמרים, אלא גם הקומנדו ואפילו משטרת הסיור המהירה הואשמו כי פעלו כחוליות מוות בתקופה זו לפני למעלה מעשור. אנשי הקומנדו החצי-צבאי, לבושים במדי הסוואה צעקניים ומסתובבים בטנדרים, חששו בשכונות הסוניות. אנשים שנעצרו על ידיהם בתקופה זו נמצאו לעיתים קרובות מתים מספר ימים לאחר מכן כשעל גופותיהם סימני עינויים ברורים".
המאבק בדאעש.
בעקבות ההתקדמות של דאעש בעיראק ב-2014, ארגון בדר הצטרף לאל-חשד א-שעבי ולקח חלק במלחמה נגד דאעש. בתחילת פברואר 2015, חטיבת בדר, שפעלה מבסיסה במחנה אשרף, לחמה נגד דאעש במחוז דיאלא. מנהיג בדר, האדי אל-עאמרי, אמר שאנשי המיליציה שלו מחויבים לביטחונם של הסונים, אך לאור הרציחות העדתיות האחרונות והחשד שכמה שבטים סוניים היו בעלי בריתו של דאעש, נותרו אי-אמון רב וחשדות הדדיים עמוקים.
אלכס קורנהאוזר
אלכס קורנהאוזר (1946-2020) היה מהנדס ומנהל ישראלי בענף ההייטק. כיהן כמנכ"ל אינטל ישראל בשנים 2000-2007
ביוגרפיה.
אלכס קורנהאוזר נולד ברומניה. הוא קיבל תואר ראשון בהנדסת חשמל מהאוניברסיטה הפוליטכנית בבוקרשט בשנת 1969. הוא עלה ארצה עם משפחתו בשנת 1977, ושנה לאחר מכן החל לעבוד באינטל ישראל, שמנתה אז כמה עשרות עובדים בחיפה.
קורנהאוזר עבד בפיתוח שבבים, כולל המעבד המתמטי 8087. בשנת 1990 מונה למנהל מרכז הפיתוח בחיפה, ובשנת 1994 עבר למפעל ייצור השבבים פאב-8 בירושלים. שנתיים מאוחר יותר מונה למנהל ההקמה של פרויקט מפעל פאב 18 החדש בקריית גת.
קורנהאוזר מונה בשנת 2000 לתפקיד מנכ"ל אינטל ישראל וסגן-נשיא לטכנולוגיה של אינטל העולמית. במסגרת תפקידו היה אחראי על עבודות הקמת מפעל פאב 28 שהחלו בשנת 2005 ועל פיתוח שבבי הסנטרינו ושבבי הליבה הכפולה (dual core).
לאחר פרישתו מאינטל, בשנת 2008, שימש קורנהאוזר כדירקטור בחברת טאואר וכמנהל הפעילות הגלובלית של נומוניקס, יצרנית שבבי זיכרון שנמכרה ב-2020 לחברת מייקרון. בשנת 2017 הצטרף לדירקטוריון פריורטק.
קורנהאוזר נפטר בנובמבר 2020 ונטמן בבית העלמין בנהריה.
TMS (הרכב מוזיקלי)
TMS הוא הרכב מוזיקלי אנגלי המורכב מטום 'פרו' בארנס, בנג'מין קון ופיט 'מרף' קלהר. ההרכב המוזיקלי כתב והפיק מספר רב של שירים למספר אמנים, בין היתר ללואיס קפלדי, ג'יימס ארתור, סיגמא , לואיזה ג'ונסון, ג'ס גלין, דאפי, אלה הנדרסון, אמילי סאנדיי טום גרנן, ליטל מיקס, אן-מארי, נייל הורן, ליאם פיין, דיקסי ד'אמליו, דואה ליפה, דין לואיס, ג'ון לג'נד, The Vamps, מארון 5, ג'י-איזי וביבי רקסה.
קריירה.
ב-2011, הם היו אחד מהכותבים של השיר "" של אמילי סאנדיי. השיר הופיע בטקס הסיום של אולימפיאדת לונדון.
ב-2012, הם היו אחד מהכותבים והמפיקים של השיר "DNA" של ליטל מיקס.